ส่งเสริมการท่องเที่ยวเชิงสุขภาพ สร้างมูลค่าด้านเศรษฐกิจ ต่อยอดภูมิปัญญาและวัฒนธรรมไทย
นายบุญเสริม ขันแก้ว รองอธิบดีกรมการท่องเที่ยว รักษาราชการแทนอธิบดีกรมการท่องเที่ยว เปิดเผยว่า กรมการท่องเที่ยวจัดกิจกรรม “Wellness Game Changer 2023 : พลิกเกมท่องเที่ยวเชิงสุขภาพใหม่สู่ความยั่งยืน 2023” ภายใต้โครงการพัฒนาขีดความสามารถในการรองรับการท่องเที่ยวเชิงสุขภาพ ประจำปีงบประมาณ พ.ศ. 2565 เพื่อเพิ่มองค์ความรู้ในการสร้างมูลค่าให้การท่องเที่ยวเชิงสุขภาพแก่ผู้ประกอบการและชุมชน  สามารถนำต่อยอดในการดำเนินธุรกิจ เสริมสร้างจุดขายและดึงดูดความสนใจให้กับนักท่องเที่ยว รวมถึงเป็นการเตรียมความพร้อมรับกับความท้าทายด้านการท่องเที่ยวอีกด้วย นอกจากนี้ ยังถือเป็นการสร้างโอกาสใหม่ๆ ให้กับสินค้าและบริการของการท่องเที่ยวเชิงสุขภาพในอนาคต ขณะเดียวกันภายในงานมีบุคลากรด้านการท่องเที่ยวทั้งภาครัฐ ภาคเอกชนและผู้ประกอบการด้านการท่องเที่ยวและบริการเชิงสุขภาพ เข้าร่วมเสวนาจำนวนกว่า 300 คนสำหรับกิจกรรมด้านการท่องเที่ยว จะมีการประกวดเส้นทางท่องเที่ยวเชิงสุขภาพสร้างสรรค์ : DOT Connect to The Healthy Route 2023” ที่กำหนดจัดขึ้นในเดือนพฤศจิกายน 2565 ซึ่งเป็นเวทีที่เปิดให้นำเสนอไอเดียจากการนำทรัพยากรการท่องเที่ยว ภูมิปัญญาและนวัตกรรม นำมาสร้างสรรค์ให้เป็นบริการท่องเที่ยวเชิงสุขภาพที่มีคุณภาพ และสามารถเป็น Soft Power ที่โดดเด่น สามารถก่อให้เกิดการสร้างรายได้ เพิ่มมูลค่าทางเศรษฐกิจได้อีกด้วยสำหรับผู้ที่สนใจกิจกรรมดังกล่าวสามารถติดตาม ข้อมูลข่าวสารเพิ่มเติมได้ที่  Facebook FAN pages กรมการท่องเที่ยว